പെട്ടിമുടി ദുരന്തം: നഷ്ടപരിഹാര വിതരണം ഉടന് പൂര്ത്തിയാക്കണം വെല്ഫെയര് പാര്ട്ടി പെട്ടിമുടി ദുരന്തത്തിന് ഒരു വര്ഷം തികയുമ്ബോഴും മരിച്ചവരുടെ ആശ്രിതരില് പലര്ക്കും ഇതുവരെയും പ്രഖ്യാപിച്ച സഹായം നല്കാതെ സര്ക്കാര്. ഇതിനെതിരെ വെല്ഫെയര് പാര്ട്ടി ദേവികുളം മണ്ഡലം കമ്മിറ്റി മൂന്നാര് ടൗണില് പ്രതിഷേധ തെരുവ് സംഘടിപ്പിച്ചു. വെല്ഫെയര് പാര്ട്ടി ഭൂസമര സമിതി നേതാവും പൊമ്ബിളൈ ഒരുമൈ സമര നായികയുമായ ഗോമതി സമരം ഉദ്ഘാടനം ചെയ്തു. സര്ക്കാര് അനാസ്ഥയും നിയമക്കുരുക്കും മൂലം മരണ സര്ട്ടിഫിക്കറ്റ് പോലും നല്കാതെ തുടരുന്ന വഞ്ചന തികച്ചും ദൗര്ഭാഗ്യകരമാണ്. ഒട്ടും സുരക്ഷിതമല്ലാത്ത തോട്ടം തൊഴിലാളി ജീവിതത്തിന്റെ നേര് സാക്ഷ്യമാണ് കേരളം പെട്ടിമുടിയില് കണ്ടതെന്നും മണ്ണിടിച്ചിലും പ്രകൃതി ദുരന്തങ്ങളും തുടര്ക്കഥയാവുന്ന പരിസ്ഥിതിലോല പ്രദേശമായ മൂന്നാറില് തൊഴിലാളികള്ക്ക് സുരക്ഷിതമായ താമസം ഒരുക്കാന് സര്ക്കാര് ഇടപെടണമെന്നും ഗോമതി ആവശ്യപ്പെട്ടു. വെല്ഫെയര് പാര്ട്ടി ജില്ലാ പ്രസിഡന്റ് കെ.എസ് സുബൈര്, ഫ്രറ്റേണിറ്റി മൂവ്മെന്റ് സംസ്ഥാന സെക്രട്ടറി അമീന് റിയാസ്, വെല്ഫെയര് പാര്ട്ടി മണ്ഡലം പ്രസിഡന്റ് കെ.എ അഷ്റഫ്, അഷ്റഫ് മാങ്കുളം, ഹസീബ് തുടങ്ങിയവര് സംസാരിച്ചു.